OpenLLM-France/wikimedia huggingface dataset:
# Gilboa udalerria, Benton konderria (Indiana)

Gilboa udalerria Ameriketako Estatu Batuetako Indiana estatuko udalerri bat da, Benton konderrian. Azken zentsuaren arabera 282 biztanle zituen, 35.94 milia karratu (93.1 km$^2$) eremuan.

## Ekonomia

2020ko zentsuaren arabera, Gilboa udalerriak 100 etxebizitza zeuden. Per capita diru-sarrerak 23.677 estatubatuar dolar ziren.

## Kanpo estekak

* Datuak: Q5561466
* Multimedia: Gilboa Township, Benton County, Indiana / Q5561466
# Glen St. Mary (Florida)

Glen St. Mary Floridako herri bat da. Baker konderrian kokatua dago. 2010ean 438 biztanle zituen, 1,1 kilometro koadrotan banatuta.

## Ikus, gainera

* Baker konderria

## Kanpo estekak

* Datuak: Q1401310
* Multimedia: Glen St. Mary, Florida / Q1401310
# Glen Ullin (Ipar Dakota)

Glen Ullin Ipar Dakotako hiri bat da. Morton konderrian kokatua dago. 2010ean 807 biztanle zituen, 2,69 kilometro koadrotan banatuta.

## Ikus, gainera

* Morton konderria

## Kanpo estekak

* Datuak: Q28164
* Multimedia: Glen Ullin, North Dakota / Q28164
# Glen Vine

Glen Vine, manxeraz: Glion Vian, Erresuma Batuko Man uhartean dagoen herri txiki bat da.

## Kanpo estekak

* Datuak: Q5568088
# Glen Rock (Pennsylvania)

Glen Rock Pennsylvaniako borough bat da. York konderrian kokatua dago. 2010ean 2.025 biztanle zituen, 2,07 kilometro koadrotan banatuta.

## Ikus, gainera

* York konderria

## Kanpo estekak

* Datuak: Q1182763
* Multimedia: Glen Rock, Pennsylvania / Q1182763
# Glen Rock (New Jersey)

Glen Rock New Jerseyko borough bat da. Bergen konderrian kokatua dago. 2010ean 11.601 biztanle zituen, 7,03 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q1086876
* Multimedia: Glen Rock, New Jersey / Q1086876
# Glen Village

Glen Village, Eskoziako gaeleraz: Clachan a' Ghlinne, Eskoziako udalerri bat da, Falkirk eremu administratiboan.

## Kanpo estekak

* Datuak: Q5568086
* Multimedia: Glen Village / Q5568086
# Glenachulish

Glenachulish, Eskoziako gaeleraz: Gleann a' Chaolais, Eskoziako Highland eskualdean dagoen herrixka bat da, Lochaber barrutian. Ballachulish udalerritik hurbil dago.

## Kanpo estekak

* Datuak: Q5568123
# Glenageary

Glenageary (irlanderaz: Gleann na gCaorach) Irlandako Dublin hiriburuaren hegoaldeko auzune bat da, Dun Laoghaire-Rathdowneko konderrian. Dalkey eta Dún Laoghaire udalerriekin eta Glasthule eta Johnstown auzuneekin muga egiten du.

## Kanpo estekak

* Datuak: Q2085756
* Multimedia: Glenageary / Q2085756
# Glen Rose (Texas)

Glen Rose Texasko hiri bat da. Somervell konderrian kokatua dago. 2010ean 2.444 biztanle zituen, 9,98 kilometro koadrotan banatuta.

## Ikus, gainera

* Somervell konderria

## Kanpo estekak

* Datuak: Q982665
* Multimedia: Glen Rose, Texas / Q982665
# Glenaire (Missouri)

Glenaire Missourieko hiri bat da. Clay konderrian kokatua dago. 2010ean 545 biztanle zituen, 0,70 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q965886
# Gilandera

Gilandera edo gilekia ipar-mendebaldeko irandar hizkuntza bat da, Irango Gilan probintzian eta Mazandaran probintziaren mendebaldean hitz egiten dutena. Hizkuntza honek, 2 eta 4 milioi hiztun artean ditu.
Lau dialektotan banatzen da: mendebaldeko gilekia, ekialdeko gilekia (aurrekotik, Sefid ibaiak banatzen duena) gilaki tabariarra (Mazandaranen mendebaldean) eta galeshia (Gilaneko mendietan). Hizkuntza hau, mazandaranderatik gertu dago eta bi hizkuntzek, antzerako lexikoa dute. Urrunago ditu talysh eta zazakia.

## Erreferentziak

* ↑ Estilo liburua. Berria (Noiz kontsultatua: 2014-10-1).

## Kanpo estekak

* Datuak: Q33657
# Gilatik pasa

Gilatik pasaraztea edota gilatik igaroaraztea, itsas usadioaren arabera, delitu larrien egileak izatea leporatzen zitzaien itsasgizonei ezarritako zigor mota bat zen, adibidez etsaiaren aurrean koldakeria erakustea ala ontzian matxinada bat antolatu edo gauzatzea, baina eskarmenturik ezaren ondorioz ontziaren eta eskifaiaren segurtasuna kolokan jarri eta nabigazio kalteak burutu zituzten pirata eta kapitainei ere ezartzen zaitzaien.
Zigor hau itsas usadioan gogorrenetakoa zen, zigortua maiz hilik suertatzen baitzen, askok heriotz zigor sui generis motatzat jotzen dute. Bizirik ateratzea lortzen zuenik ere bazen, baina oso zauri larriekin. Itsasgizonek ontziaren alde batetik zigortua uretara bota eta zigorra bete ondoren bestetik soka puska bakarrik ateratzen zuten kasurik ere bada, erdibidean zigortua marrazoek erasoatua izan baitzen.
Zigorra honakoa zen: zigortua soka bati lotu eta ontziaren alde batetik bota eta bestetik jasotzen zen, erdibidean ontziaren gila pasatuz. Zigortuak gainontzeko itsasgizonek kroskoan zehar sokez derrigortutako itsaspekaritzaren ondorioz arnas apnea jasaten zuen. Itsasgizonek sokarekin eragindako abiadurak zigortutakoaren sufrimenduan eragiten zuen. Sokari abiadura azkarregia emanez gero, zigortuak kroskari itsatsia zegoen guztiaren aurkako talka bortitzak eta marruskadurak jasaten zituen, maiz krustazeoz beterik zegoenez, zerra baten aurka talka egitearen antzekoa baitzen, eta horrek zigortuari zauri larriak, errai-gabetzea edo buru mozketa ekar zekiokeen. Aldiz, abiadura motelegia bazen, zigortua itota gelditzea oso litekeena zen.

## Ikus gainera

* Taulatik pasa

## Kanpo estekak

* Datuak: Q1275297
# Gilan

Gilan (persieraz: اُستان گیلان‎, Ostān-e Gīlān) Irango 31 probintzietako bat da, herrialdearen ipar-mendebaldean dagoena, Kaspiar itsasoaren bazterrean. Mugakide ditu Azerbaijango Errepublika eta Irango Mazandaran, Ardabil, Zanjan eta Qazvin probintziak. 14.042 kilometro koadroko eremua du, eta 2011n 2.480.874 biztanle zituen. Hiriburua Raxt da. Beste hiri aipagarri batzuk Astara, Astaneh-e Axrafiyyeh, Rudbar, Rudsar, Langrud, Souma'eh Sara, Talex, Fuman, Masouleh eta Lahijan dira.

## Erreferentziak

* ↑ Gilan. amar.org.ir (Noiz kontsultatua: 2017-2-8).

## Kanpo estekak

* Datuak: Q928828
* Multimedia: Gilan Province / Q928828
# Gilalita

Gilalita silikato motako minerala da.

## Ezaugarriak

Gilalita silikato mineralaren formula kimikoa hau da: ${\ce {Cu5Si6O17 * 7H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Gilalite: Mineral information, data and localities.» www.mindat.org (Noiz kontsultatua: 12-05-2019).
# Gilbert Duclos-Lassalle

Gilbert Duclos-Lassalle (Lembeye, Frantzia, 1954ko abuztuak 25) txirrindularia izan zen, profesionala 1977 eta 1995 artean; denbora horretan, 72 garaipen lortu zituen.
Amateur mailan garaipen ugari lortu ondoren, Gilbert Duclos-Lassalle profesionaletara pasatu zen 1977an, Peugeot taldean. Talde berean jarraituko zuen bere kirol ibilbide osoan, taldeak babeslez aldatu bazuen ere.
Nagusiki klasiketan nabarmendu zen, Iparraldeko Infernua deritzon Paris-Roubaixen lortutako jarraikako bi garaipenak nabarmentzen direlarik, proba honetan bigarren ere izan zelarik behin. Lortu zituen beste ohorezko postu batzuen artean 1980ko Munduko Txirrindularitza Txapelketan lortutako 4. postua eta 1988ko Frantziako errepide txirrindularitza txapelketan lortutako 3. postua daude.
Etapa garaipen batzuk lortu zituen proba txikietan, eta garaipena 1980ko Paris-Nizako sailkapen nagusian. Proba honetan bigarren ere izan zen 1982an.
1984an Frantziako jazarpen probako txapeldun izan zen, eta txapeldunorde amerikar proban.

## Palmaresa

1980
* Paris-Niza
* Route du Sud eta etapa 1
* Étoile des Espoirs
* 2. Paris-Roubaixen
* 3. Paris-Bourgesen
1981
* Plouayko Sari Nagusia
1982
* Nazioarteko Kriteriumeko etapa bat
* Tour de l'Oise
* 2. Polynormanden
1983
* Bordele-Paris
* Route du Sud
* Fourmieseko Sari Nagusia
* 2. Tour de l'Oisen
* 2. Paris-Roubaixen
1984
* Étoile des Espoirs
* 2. Boucles de l'Aulnen
1985
* Rennesko Sari Nagusia
* 2. Boucles de l'Aulnen
1986
* Tour de l'Oise
* Suediako Itzulia
* Plumeleceko Sari Nagusia
1987
* Plouayko Sari Nagusia
* Boucles de l'Aulne
1988
* 2. Route du Sudean
* 3. Frantziako errepide txirrindularitzako txapelketan
1989
* Route du Sud
1991
* Midi Libre, eta etapa 1
1992
* Paris-Roubaix
* 3. Boucles de l'Aulnen
1993
* París-Roubaix
* Dauphiné Libéréko etapa 1
1995
* Euskal Herriko Itzulian etapa 1

## Errekonozimenduak

* 2. Frantziako Urrezko Bizikletan 1993an

## Taldeak

* Peugeot-Esso-Michelin (1977-1981)
* Peugeot-Shell-Michelin (1982-1986)
* Z-Peugeot (1987-1989)
* Z (1990-1992)
* Gan (1993-1995)

## Kanpo estekak

Gilbert Duclos-Lassalle - ProCyclingStats
* Datuak: Q453394
* Multimedia: Gilbert Duclos-Lassalle / Q453394
# Gilbert Baker

Gilbert Baker (Chanute, Kansas, AEB, 1951ko ekainaren 2 – New York hiria, AEB, 2017ko martxoaren 31) artista eta eskubide zibileen aldeko ekintzailea izan zen. 1978an, askatasunaren bandera eta ortzadarraren bandera izenez ezagutuko zen LGBT bandera diseinatu zuen.

## Biografia

Gilbert Baker Kansas estatuan jaio zen. Ameriketako Estatu Batuetako armadan egon zen, 1970tik 1972ra. San Frantziskora destinatu zuten, justu gay askapen mugimenduaren garaian. Ohorez lizentziatua, gerraren aurkako eta gay pertsonen eskubideen aldeko pankartak diseinatzen eta egiten hasi zen. Urte haietan Harvey Milk ekintzatzaile eta politikaria ezagutu zuen.
1979an San Frantziskoko Paramount Flag Companyn hasi zen lanean. Geroztik herrialde desberdinetako politikarientzako publizitate-taulak diseinatu zituen: Txinako lehen ministrorako, Frantziako presidentearentzako, esaterako. Alderdi politikoentzako lanak ere prestatu zituen, adibidez, Demokrata Alderdirako. Ekintzaile bezala LGBT mugimendurako lanak ere prestatu zituen.
1994an Baker New Yorken kokatu zen eta hantxe, aktibismo baztertu gabe, bere sormena-lanarekin jarraitu zuen aurrera. Urte horretan, esaterako, Stonewalleko gatazken hogeita bosgarren urtea gogorarazteko munduko bandera handiena sortu zuen.
2003an, LGBT banderaren 25. urteurrena gogoratzeko, Bakerrek bi kilometroko ortzadarraren bandera egin zuen; bandera hori Cayo Huesotik Mexikoko golkoan, Atalntiko Ozeanora zindoan. Ospakizunak bukatuez gero, zatiak munduko ehun hiri baino gehiagoetara bidali zituen.
Bere New Yorkeko etxean hil zen, lotan zegoen bitartean, 65 urte zituelarik.

## Bandera

Bandera honen koloreek LGBT mugimenduaren dibertsitatea adierazten du. Lehenengo Ortzadarraren bandera 1978ko ekainaren 25ean, San Francisco Pride ospakizunean erakutsi zen; orduan zortzi kolore zituen.
| Arrosa | Sexua |
| Gorria | Bizitza |
| Laranja | Osasuna |
| Horia | Eguzkiaren argia |
| Berdea | Izadia |
| Turkesa | Artea |
| Urdina | Harmonia |
| Bioleta | Espiritua |

## Erreferentziak

* ↑ Under the Rainbow: Oral Histories of Gay, Lesbian, Bisexual, Transgender, Intersex and Queer People in Kansas. Kuscholarworks.ku.edu.
* ↑ https://web.archive.org/web/20170702235356/http://gilbertbaker.com/GILBERT_BAKER_ORIGINAL_COLORS/BIO.html Gilbert Baker biography

## Kanpo loturak

* Bakerren webgune ofiziala.
* Datuak: Q4081194
* Multimedia: Gilbert Baker / Q4081194
# Gilbert Bécaud et ses chansons

Gilbert Bécaud et ses chansons (euskaraz "Gilbert Bécaud eta bere abestiak"), baita ere Gilbert Bécaud bakarrik, Gilbert Bécaud abeslari frantsesak 1953an plazaratu zuen lehen estudio-albuma izan zen. Ekoizlea La Voix de son maître izan zen. Albuma 33 bira minutukoa zen eta artistaren debuta izan zen.

## A aldea

* Quand tu danses (Pierre Delanoë/Gilbert Bécaud)
* Les Croix (Louis Amade/Gilbert Bécaud)
* Il faut bâtir ta maison (Pierre Delanoë/Gilbert Bécaud)
* Viens (Charles Aznavour/Gilbert Bécaud)

## B aldea

* C'était mon copain (Louis Amade/Gilbert Bécaud)
* Mé-qué, mé-qué (Charles Aznavour/Gilbert Bécaud)
* Ding-dong, sonnez (Louis Amade/Gilbert Bécaud)
* Donne-moi (Charles Aznavour/Gilbert Bécaud)

## Kanpo estekak

* Datuak: Q15944769
# Gilbert Amy

Gilbert Amy (Paris, 1936ko abuztuaren 29a) frantziar musikagile eta orkestra-zuzendaria da.
Parisko Kontserbatorioan konposizioa ikasi zuen, D. Milhaud eta O. Messiaenekin, eta, gero, Basilean sakondu zituen ikasketa horiek, P. Boulezekin. Zuzendari gisa, gaur egungo musikaren interpretazioan lan egin du hein handi batean. 1967tik 1972ra, Domaine Musical taldea zuzendu zuen, P. Boulezen ordez, eta, harrezkero, konposizioa eta orkestra-zuzendaritza aldizkatzen ditu. 1976tik 1981era, Frantziako Irratiaren Orkestra Filarmoniko Berriaren zuzendaritzaz arduratu zen. Parisko Odéonen J.L. Barraulten zuzendaritzapean zuzendari laguntzaile gisa lan egiteak musika-sorkuntzarako bide berriak ireki zizkion. Musikagile gisa, hasieran zorroztasun eta fintasun handiko lanak egin zituen, Strophe eta Cycle (1964koak), esate baterako, eta, geroago, berriz, askatasun handiagoko lanak: Cette étolie enseigne à s´incliner (1970), Sonata pian´e forte (1974) eta abar. 1979an, Frantziako Musikaren Sari Nazionala bereganatu zuen. 1984tik 2000ra, Lyongo Musika Kontserbatorio Nazionala zuzentzen du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Frantsesez) Gilbert Amyren web-orria
* Datuak: Q573429
# Gau zuria

Gau Zuria (frantsesez: Nuit Blanche) 2002. urtean Parisen sortu eta lortutako arrakastari esker munduko beste hainbat hiritara hedatu den ekimena da. Gau zuria eguzki-sarrerarekin hasi eta gauez hirietako museo, arte galeriak eta beste hainbat kultur erakunde dohaineko sarreraz irekitzen dira. Maiz, hauetan musika, dantza, arte eta film emanaldiak eskaintzen dira.
Bestalde, hirietako eraikin eta monumentu nabarmen ugari ere gau osoz argiak pizturik egoten dira, eta zenbait hirietan su artifizialak ere jaurtitzen dira.
Euskal Herrian 2009. urtetik Bilbon ekainaren erdialdera ospatzen da.

## Kanpo estekak

* Gaur Zuria. Bilboko Turismo Bulegoa (Gaztelaniaz) (Ingelesez)
* 2016ko Bilboko Gau Zuria (Gaztelaniaz)
* Datuak: Q2633280
* Multimedia: Nuit Blanche / Q2633280
# Gau izartsua (Munch)

Gau izartsua (norvegieraz Stjernenatt) 1893an Edvard Munchek egindako margolana da. Los Angelesen dagoen The J. Paul Getty Museumen ikus daiteke.

## Ezaugarriak

Margoa olio-pintura oihal gainean teknika erabiliz egina dago. Gaueko ikuspegi honetan Oslotik gertu dagoen itsasbazterreko Åsgårdstrand herriko bainuetxe baten leihotik egindako lan espresionista da. Bainuetxe horrek garrantzi handia zuen egilearentzat zeren eta bertan maitemindu zen lehen aldiz. Artista 1880ko hamarkadaren amaieratik hotel horretan uda igarotzen zuen.

## Erreferentziak

* ↑ http://www.getty.edu/art/collection/objects/750/edvard-munch-starry-night-norwegian-1893/
* Datuak: Q18209775
# Gau polar

Gau polarra oso iparraldeko eta hegoaldeko latitudeetan gertatzen den fenomenoa da. Gauerdiko eguzkiaren kontrakoa da, eta neguan da ohikoa. Bertan, eguzkiaren argia agertu gabe egunak iraun ditzake. Ez da gauerdiko eguzkia bezain ohiko goragoko latitudeetan gertatu ohi baita; hala nola, Norvegia, Alaska, Kanada eta Errusia oso iparraldean, Finlandiako bi udalerritan eta Antartika kontinentean.

## Kanpo estekak

* Datuak: Q190991
* Multimedia: Polar night / Q190991
# Gau izartsua

Gau izartsua (nederlanderaz: De sterrennacht) Vincent Van Gogh margolariak 1889an egindako olio-pintura da, haren maisulanetakotzat hartzen dena. Egun New Yorkeko Museum of Modern Art delakoan dago.

## Testuingurua

Krisi baten ondoren Saint-Rémy-de-Provenceko erietxera eraman ondoren, haren gelaren gaueko ikuspegia islatzen da oihal honetan, egunean buruz margotua. Zeruaren zirimolen azpian, Alpillesetako muinoak urrunean agertzen dira, eskuinaldean. Ezkerraldeko nekosta erantsi zuen artistak. 1889an egindako olio-pintura dugu, haren maisulanetakotzat hartzen dena. Gaur egun New Yorkeko Arte Modernoaren Museoan dago. Margolan gutxitan adierazi izan du natura hain indartsu hemen bezala. Haren gelatik ikusten zuen guztia margotzen zuen. Gaua erakargarria izan zaio betidanik ertilariari, une horietan erabilitako argien aldean, argi ezberdina zelako. Margolan honetan gaueko ikuspegia islatzen da.

## Iruzkina

Margolan honetan ikus dezakegu pintzelada oso bihurria, kurbatua eta koloreko txaplataz osatua. Kolorea marrazkian inposatzen da. Ez ditu koloreak nahasten eta bere paleta horian eta urdinean oinarritzen da; hori bai, nahastu barik. Kolore garbiak eta sinbolikoak dira. Ikusten dugu autoreak lerro kurbatuak eta zorrotzak erabiltzen dituela zeru-gorputzen inguruan argia sortzeko.
Paisaia honetan hiru plano ezberdin ditzakegu. Lehenengo planoa nekostek osatzen dute. Gutun batean aipatu zuen bezalaxe, obelisko handi baten antza dute. Bigarren planoan, bestalde, Arles hiria dago. Bertan, herri frantsesaren elizaren hondoa oso erakargarria dugu. Hirugarren planoa, azkenik, lerro diagonal batek osatzen du. Hantxe mendiak aurkitzen ditugu. Planoez bestalde eta bukatzeko, zeru izartsua daukagu, eta margolanaren erdia estaltzen du. Izar argitsu askok betetzen dute, eta izar arrapal halako batek osatzen du, pintzelada motzak zein bihurriak lagun. Pintzelkada bakoitzak mugimendua erakusten du, eta, hala, haizeak hodeiak nola mugitzen dituen suma daiteke.
Obra horren harian, artearen diziplinan jantzitakoek adierazi dute Van Goghek margolan hau unean bertan jantzi zuela; hau da, kapela batean kandela batzuk ipini zituela argia sortze aldera eta hura margotu ahal izateko. Artistak zerumugako lerroa oinean bertan baliatzea arrunta da oso. Horrelaxe, espazio handia uzten du zeru elektrikoa zein ekaiztsua margotzeko. Pintorearen pintzeladaren dinamikak, nahasteak, makurdurak edota hauskortasunak izaeraren krisia adierazten dute; bestela esanda, zoramena, depresioa.

## Kanpo-estekak

* New Yorkeko Museum of Modern Art
* Datuak: Q45585
* Multimedia: The Starry Night by van Gogh / Q45585
# Gaua (albuma)

Gaua Mikel Azpiroz piano-jotzaileak 2013an plazaratutako estudioko musika-albuma da. Disko hau doinu lasaiez osatua dago. Haren hitzetan "bere bakarko disko barrukoena". Hamar abestiz osatua, Tarragonako El Vendrelleko Pau Casals auditorioan grabatua izan da. Abesti guztiak "gauez sortutakoak eta denak gauez grabatutakoak" dira. Diskoaren azala Iker Spozio marrazkilariarena da. Pianojotzaileak berak daraman Mamusik zigiluarekin plazaratu zen.

## Konposizioak

Guztiak Mikel Azpirozenak dira:
* "Eulieta", 2:55
* "Gaueko Arimak", 6:25
* "Agur Hank", 4:59
* "Sararen Dantza", 5:01
* "Galdera Zirkularra", 4:07
* "Etxean", 2,43
* "Sugaar", 5,18
* "Haustura", 2:58
* "Trenbidea", 3:08
* "Jolasean", 2:04

## Parte-hartzaileak

* Mikel Azpiroz: Piano. Pieza guztien egilea.
* Iker Spozio: artea.

## Erreferentziak

* ↑ https://web.archive.org/web/20140407082051/http://irutxulo.hitza.info/paperekoak/mikel-azpiroz-ez-dira-kursaaleko-terrazan-jotzeko-abestiak/

## Kanpo estekak

* Datuak: Q124024069
# Gaua apurtu arte

Gaua apurtu arte Zarama musika taldearen bigarren diskoa da, 1985. urtean taldeak argitaratutakoa.

## Partaideak

* Roberto Moso (ahotsa)
* Txus Alonso (gitarra)
* Tontxu Tabares (gitarra)
* Javier Álvarez (baxua, ahotsa)
* Ernesto Alava (bateria)

## Grabaketa eta abestiak

1984 urtean Indarrez diskoak izandako arrakastak bigarren diska bat grabatzera eraman zuen taldea. Bitartean, 1985 hasieran, Altos Hornos de Vizcaya izenarekin diska bitxi bat grabatu zuten Zaramako kideek Antonio Curiel-ekin batera. 5 abesti zituen diska laburra izan zen, bertan abesti batzuk euskaraz eta beste batzuk gazteleraz zeuden.
Gaua apurtu arte grabatzera Landetan dagoen Léon herriko Du Manoir estudiora joan ziren. Patrick Mathius izan zen teknikaria. Discos Suicidas-ek argitaratu zuen Zaramaren azken diska izan zen. Diskaren liburuxkan taldeak aurreko urtean izandako kontzertuen egunkari albisteak tartekatzen dira abestien hitzen artean. Introan argi erakusten du taldeak zein den diskaren ildoa:
| « | KAIXO (Oraindik gaude bizirik) Kaleak konkistatu koloretan margotu moralak subertitu eta gogor oihu egin Oraindik gaude bizirik! Ta espetxeak apurtu lokalak okupatu eta zarata atera "mi bemolik" ez da behar Oraindik gaude bizirik! | » |
Abestiak azkarrak dira eta laburrak, gehienak ez baitira hiru minututara heltzen. Punk-rocketik aldendu gabe hainbat abestitan beste erritmo batzuk ere jorratzen ditu taldeak, hala nola ska (Nahaste Borraste), pop (Latsegi da, Norbait, Txunta ta Txunta), rock and rolla (Ezkerralde II)... Diska honetako abesti ezagunenak Bidea Eratzen, Oianone, Biharamona eta Ezkerralde dira. Latsegi da abestiak drogaren mundua jorratzen du eta taldearen hasierako urteetan partaide izan zen Nekane Alonsori omenaldia egiten dio. Oianone abestia Jon Miranderen testu batean oinarritzen da.

## Azala

Diskaren azala aurrekoa baino ilunagoa da eta ezinegona sortzen du; Picassoren estiloan marrazturiko abeslari bat ikusten da mikroa eskutan hiriko etxe eta autoekin nahasten. Gabriel Vecino izan zen azalaren egilea.

## Kantuen zerrenda

* Kaixo (Oraindik gaude bizirik) - 1:06
* Bidea Eratzen - 3:15
* Mertzenariak - 2:15
* Nahaste Borraste - 2:56
* Latsegi Da -2:25
* Norbait - 3:24
* Oianone - 2:36
* Zilarrezko Oinak - 2:08
* Txunta Ta Txunta - 2:44
* Euzkadi Fizzioa (Izorra Hadi) - 2:46
* Biharamona - 3:03
* Ezkerralde - 2:10
* Agur BenHur - 1:14

## Erreferentziak

* ↑ Gaua apurtu arte. (Noiz kontsultatua: 2018-02-10).
* ↑ Txiribita. (2008-07-06). «ZARAMA - Gaua apurtu arte (1986)» EKAITZALDI (Noiz kontsultatua: 2018-02-10).
* ↑ Altos Hornos de Vizcaya. (Noiz kontsultatua: 2018-02-10).
* ↑ (Gaztelaniaz) «Biografía de Altos Hornos de Vizcaya - La Fonoteca» lafonoteca.net (Noiz kontsultatua: 2018-02-10).
* 1 2 (Gaztelaniaz) «LaFonoteca, Disco: Gaua Apurtu Arte» lafonoteca.net (Noiz kontsultatua: 2018-02-10).
* ↑ «Jon Mirande: Poemak» klasikoak.armiarma.eus (Noiz kontsultatua: 2018-02-10).

## Kanpo estekak

* Datuak: Q56148519
# Gaua heldu orduko

Gaua heldu orduko, Exkixu taldeak ekoiztutako bigarren diskoa da. 1995. urtean argitaratu zuten eta euskal musikan nabarmendu zituen. Berrizko Lorentzo Records estudioan grabatu zuten eta azalaren diseinatzailea Manolo Gil izan zen.

## Abestiak

01. Sorginen leizean
02. Gezurra
03. Amaiur
04. Itsu, itsu
05. Hau dok umorie...!!
06. Sexua, ze sua!
07. Bela beltzak
08. Eurian azpian
09. Paradisu faltsuetatik ihesi
10. Berton jaioa
11. Printzesaren ipuina
12. Gure hitza

## Kanpo estekak

* www.badok.eus
* Datuak: Q56653647
# Gaua Mendi Gorrian

Gaua Mendi Gorrian (errusieraz Ivanova noch' na Lisoy gore, "San Joan Gaua Mendi Gorrian") Modest Musorgski errusiar konposatzailearen olerki sinfoniko bat da. Musikalan hau jatorriz Nikolai Gogol idazlearen ipuin batean oinarritua dago, bertan baserritar edo nekazari batek San Joan gauez Kiev hiritik hurbil dagoen Mendi Gorrian akelarre bat ikusten du (Walpurgis gauaren parekidea). Berritzailea izateaz gain, musikalanak osaketa bihurria du, eta bertsio ugari ezagutu ditu.
Músorgskik musikalaren hasiera berak idatzitako oharrak ipini zuen, hauek hasiera batetik aurrera musikalanaren fantasiazko giroa hobekiago ulertzen lagundu zutelarik:
* Naturazgaindiko ahotsen lurpeko murmurioak.
* Ilunpeko izpirituen eta Chernabogen (Satan) agerpena.
* Chernabogen ohoretzea eta meza beltza.
* Sorginen larunbata.
* Urrutira herriko elizaren kanpai hotsa entzuten da, ilunpeko izpirituak sakabanatuaraziz.
* Egunsentia.
Musorgskiren heriotzaren ondoren, haren lagun eta adiskidea zen Nikolai Rimski-Korsakovek musikalan bikain, koloretsu eta indartsu hau orkestratu eta moldatu zuen, ondorioz kontsertu eta musika emanaldi askotan ospetsu bilakatu delarik.

## Ondarea

1940an Walt Disneyren Fantasia marrazki bizidun filmean musikalan hau Gaizkia edo Gaiztakeria irudikatzeko erabili zen.

## Kanpo estekak

* Gaua Mendi Gorrian musikalana entzungai. Youtube.com (Ingelesez)
* Datuak: Q285976
* Multimedia: Night on Bald Mountain / Q285976